1. Baltijas Šaha savienības kongress

1. Baltijas Šaha savienības kongress notika no 1899. gada 23. aprīļa līdz 30. aprīlim Rīgā.Imants Blaus "Baltijas pirmajam turnīram — 80". Šahs 8/1979 19.-22. lpp. :Latvijas PSR Šaha federācijas un Centrālā šaha kluba orgāns. Rīga : [b. i.], 1959-1990. ISSN 0201-8101."Der erste baltische Schachcongress, abgehalten in Riga vom 11. bis 18. April 1899" — "Baltische Schchblätter", Heft 7, Berlin, 1900, 379.-393. S. (vācu val.)

 Kongresa gaita 

 Atklāšana 
Kongresa atklāšana notika pulksten 10 no rīta Rīgā Lielās Ģildes nama apakšējā zālē (tagad koncertzāle "Lielā ģilde" Amatu ielā 6). Uz atklāšanu pulcējās 21 turnīra dalībnieks, tiesneši, reģionālo organizāciju delegāti un viesi.
Pēc Rīgas Šaha biedrības priekšsēdētāja Paula Kerkoviusa apsveikuma uzrunas darbu turpināja kongresa delegātu pilnsapulce. Par Baltijas Šaha savienības sekretāru uz turpmākiem diviem gadiem delegāti atkal ievēlēja F. Amelungu, bet par nākamā 2. Baltijas Šaha savienības kongresa norises vietu vienbalsīgi apstiprināja Jurjevu.

 Šaha turnīra norise 
Visi šaha kongresa dalībnieki tika sadalīti divās grupās. Divpadsmit labākos iekļāva galvenā turnīrā, bet pārējos deviņus — blakusturnīrā.
Jau atklāšanas dienas vakarā izspēlēja pirmo kārtu. Sākumā turnīra vadībā izvirzījās Hanss Zeibots, pēc tam to pārņēma Eižens Vāgenheims, bet vislabākais beigu spurts padevās Robertam Bētiņam un Kārlim Rozenkrancam, viņi finišēja plecu pie pleca. Turnīra vidusdaļā (26. aprīļa vakarā) turnīra dalībnieki pulcējās uz svinīgo mielastu viesnīcā "Roma". Mājinieku vārdā turnīra dalībniekus sveica Rīgas Šaha biedrības priekšsēdētājs P. Kerkoviuss, bet dalībnieku vārdā pateicās pēterburgietis H. Zeibots un lūdza godināt Baltijas meistara Andreja Ašarina piemiņu. Kongresa dalībnieki nosūtīja apsveikuma telegrammas Baltijas šaha veterānam Eiženam fon ŠmidtamEižens fon Šmidts (1821—1905) bija Ārensburgā (tagad Kuresāre) dzimis baltvācu skolotājs, rakstnieks un šahists. un Mihailam Čigorinam. Vakara gaitā no Čigorina tika saņemta arī atbildes telegramma: "Pateicos par uzmanību, sirsnīgu apsveicu jauko, simpātisko pasākumu un sūtu labākos novēlējumus turnīra dalībniekiem un organizatoriem. Bravo! Čigorins."

 Izšķirošā papildus partija 

Galveno turnīru R. Bētiņš un K. Rozenkrancs noslēdza ar vienādu punktu summu un turnīra uzvarētāja noskaidrošanai viņiem bija jāizspēlē papildus partija. Partijas gaitā izdarot 23. gājienu K. Rozenkrancam bija lieliska izdevība ar kombināciju 23. Dg5xg7+!! Kg8xg7 24. Ld2xh6+ Kg7xh6 25. Td1xd3 iegūt izšķirošu materiālu pārsvaru un uzvarēt. Baltie šo iespēju neizmantoja, nospēlēja 23. Dg5-e3? un tālākā cīņas gaitā zaudēja. Līdz ar to par 1. Baltijas Šaha savienības šaha turnīra uzvarētāju un Baltijas šaha meistaru kļuva Roberts Bētiņš.

 Turnīra rezultāti 

 Galvenā turnīra rezultātu tabula 
№Dalībnieks 1 2 3 4 5 6 7 8 9 10 11 12 Punkti Vieta 1 Bētiņš R. Rīga   1  ½  1  1  1  1  0  ½  ½  0  1  7,5  I 2 Rozenkrancs K. Pēterburga  0   1  0  1  ½  0  1  1  1  1  1  7,5  II 3 Zeibots H. Pēterburga  ½  0   ½  1  1  0  1  0  ½  1  1  6,5  III — V 4 Vāgenheims E. Rīga  0  1  ½   0  0  ½  ½  1  1  1  1  6,5  III — V 5 Bētiņš K. Rīga  0  0  0  1   ½  1  1  0  1  1  1  6,5  III — V 6 Millers T. Rīga  0  ½  0  1  ½   ½  1  1  ½  1  0  6  6. — 7. 7 Braše E. Jurjeva  0  1  1  ½  0  ½   0  1  0  1  1  6  6. — 7. 8 Zons V. Rēvele  1  0  0  ½  0  0  1   1  1  0  1  5,5  8. — 9. 9 Zabludovskis J. Rīga  ½  0  1  0  1  0  0  0   1  1  1  5,5  8. — 9. 10 Bankovičs K. Pēterburga  ½  0  ½  0  0  ½  1  0  0   1  ½  4  10. 11 Milevskis N. Rīga  1  0  0  0  0  0  0  1  0  0   ½  2,5  11. 12 Vikmanis K. Rēvele  0  0  0  0  0  1  0  0  0  ½  ½   2  12.

 Blakusturnīra tabula 
№Dalībnieks 1 2 3 4 5 6 7 8 9 Punkti Vieta 1 Štamms V. Rīga   1  1  0  0  1  1  1  1  6  I 2 Nerlings V. Jurjeva  0   1  1  1  1  0  ½  1  5,5  II 3 Štrandmanis A. Grenctāle  0  0   1  1  0  1  1  1  5  III 4 Ādolfi J. Mitava  1  0  0   1  ½  ½  0  1  4  IV — V 5 Zēvers J. Kunda  1  0  0  0   0  1  1  1  4  IV — V 6 Rumelis F. Rīga  0  0  1  ½  1   1  0  0  3,5  6.- 8. 7 Ševics E. Mitava  0  1  0  ½  0  0   1  1  3,5  6.- 8. 8 Germans T. Rīga  0  ½  0  1  0  1  0   1  3,5  6.- 8. 9 Paeglītis A. Rīga  0  0  0  0  0  1  0  0   1 9.

 Noslēgums 
30. aprīlī vēlu vakarā viesnīcā "Imperial" Skats uz viesnīcu "Imperial" agrāk un tagad. notika turnīra noslēgums. Galvenā turnīra uzvarētājs Roberts Bētiņš tika apbalvots ar zelta piemiņas žetonu un 200 rubļu lielu 1. godalgu. Kārlis Rozenkrancs saņēma sudraba žetonu un 125 rubļus.
Trešo (75 rbļ.) un ceturto (50 rbļ) godalgu savā starpā sadalīja 3. — 5 . vietas ieguvēji Hanss Zeibots, Eižens Vāgenheims un Kārlis Bētiņš. Katrs no viņiem saņēma arī sudraba žetonu. Blakusturnīrā uzvarēja rīdzinieks Vilhelms fon Štamms. Viņš saņēma pirmo godalgu (35 rbļ) un sudraba piemiņas žetonu. Otrā godalga (25 rbļ.) tika pasniegta V. Nerlingam (Jurjeva), bet trešā (15 rbļ.) — A. Štrandmanim no Grectāles. Ceturto godalgu (10 rbļ.) savā starpā sadalīja J. Zēvers (Kunda) un J. Ādolfi (Mitava).

 Piezīmes un atsauces 

 Piezīmes 

 Atsauces 

 Ārējās saites 
 Düna Zeitung, № 97 (01.05.1899) Beilage "Für Haus und Famielie" 141 S. (vācu val.) 

Kategorija:Šaha turnīri
Kategorija:Šahs Latvijā
Kategorija:1899. gads Latvijā
Kategorija:1899. gads sportā